L 276/16
9.
LV
Eiropas Savienības Oficiālais Vēstnesis
26.10.2022.
Novērotāju tiesības ietver:
a) pilnīgu piekļuvi visām kuģa telpām un iekārtām, ko novērotājs var norādīt par vajadzīgām savu pienākumu izpildei, un iespējas tās izmantot, tostarp pilnīgu piekļuvi komandtiltam, uz kuģa esošajām zivīm un zonām, ko var izmantot zivju turēšanai, apstrādei, svēršanai vai uzglabāšanai; b) pilnīgu piekļuvi kuģa ierakstiem, tai skaitā kuģa žurnāliem un dokumentācijai, ierakstu inspicēšanas un kopēšanas vajadzībām, saprātīgu piekļuvi navigācijas iekārtām, kartēm un radio un citai ar zveju saistītai informācijai; c) pēc pieprasījuma – piekļuvi sakaru iekārtām un apkalpei un iespējas ar to palīdzību ievadīt, pārraidīt un saņemt ar darbu saistītus datus vai informāciju; d) piekļuvi visam uz kuģa esošajam papildu aprīkojumam, tādam kā jaudīgi binokļi, elektroniskie sakaru līdzekļi u. c., kas var atvieglot novērotāja darbu laikā, kamēr viņš atrodas uz kuģa; e) piekļuvi darba klājam zvejas rīka linuma vai āķu jedas izcelšanas laikā un piekļuvi īpatņiem (dzīviem vai nedzīviem) paraugu vākšanas un paņemšanas vajadzībām; f) paziņojumu vismaz 15 minūtes pirms zvejas rīka pacelšanas vai ievietošanas sākuma, ja vien novērotājs īpaši nelūdz par to nepaziņot; g) piekļuvi ēdināšanai, izmitināšanai, medicīniskās aprūpes iespējām un sanitārajām labierīcībām, kas atbilst saprātīgiem standartiem un ir līdzvērtīgas tām, kas parasti pieejamas kuģa virsniekam; h) piemērotu vietu uz komandtilta vai citā noteiktā zonā lietvedības kārtošanai un piemērotu vietu uz klāja novērotāja pienākumu veikšanai; i) brīvību pildīt savus pienākumus bez uzbrukumiem, šķēršļiem, pretestības, aizkavēšanas, iebiedēšanas vai iejaukšanās pienākumu izpildē.
10.
Novērotāju pienākumi ir šādi:
a) spēt veikt šajā regulā un piemērojamajos CMM noteiktos pienākumus; b) akceptēt un izpildīt pieņemtos konfidencialitātes noteikumus un procedūras attiecībā uz kuģu un kuģu īpašnieku zvejas operācijām; c) visā RNP pienākumu pildīšanas laikā saglabāt neatkarību un objektivitāti; d) ievērot RNP protokolus RNP novērotājiem uz kuģa; e) izpildīt normatīvos aktus, kurus pieņēmusi tā līgumslēdzēja puse un sadarbības partneris, kas nav līgumslēdzēja puse, kā definēts konvencijā, kuru jurisdikcijā ir kuģis; f)
respektēt hierarhiju un vispārējos uzvedības noteikumus, kuri attiecas uz visu kuģa apkalpi;
g) pildīt pienākumus veidā, kas nerada nepamatotu iejaukšanos kuģa likumīgajās operācijās, šajā nolūkā pienācīgi ņemot vērā kuģa ekspluatācijas prasības un regulāri sazinoties ar kuģa kapteini; h) iepazīties ar kuģa avārijas procedūrām, arī zināt, kur atrodas glābšanas plosti, ugunsdzēsības aparāti un pirmās palīdzības aptieciņas; i)
regulāri sazināties ar kuģa kapteini par novērotājam būtiskiem jautājumiem un pienākumiem;
j)
ievērot kuģa apkalpes etniskās tradīcijas un karoga valsts paražas;
k) ievērot novērotājiem piemērojamo rīcības kodeksu; l)
bez kavēšanās sagatavot un iesniegt ziņojumus Komisijai saskaņā ar WCPFC pieņemtajām procedūrām;
m) nepamatoti neiejaukties kuģa likumīgajās operācijās un, veicot savus pienākumus, pienācīgi ņemt vērā kuģa ekspluatācijas prasības un radīt pēc iespējas mazākus konvencijas apgabalā zvejojošo kuģu darbības traucējumus.
29. pants Kuģa operatora, kapteiņa un apkalpes tiesības un pienākumi 1.
Kuģa operatoru un kapteiņu tiesības ietver:
a) saprātīgu termiņu, kurā sniedzams iepriekšējs paziņojums par RNP novērotāja izvietošanu;